Don Johnson

**Donnie Wayne «Don» Johnson** (født 1949) er en amerikansk skuespiller. Johnson spilte rollen som Sonny Crockett i TV-serien *[[Miami Vice (TV)|Miami Vice]]*, og har også spilt i filmer som *[[Harley Davidson and the Marlboro Man]]* og den norske komedien *[[Lange flate ballær II]]*. Don Johnson er også musiker, produsent og regissør.

## Biografi
### Tidlig liv og utdannelse
Johnson ble født i Flat Creek i Missouri i 1949. Hans far var bonde, mens hans mor arbeidet med skjønnhetspleie. Da han var seks år gammel, flyttet familien fra Missouri til Wichita, Kansas. Han gikk ut fra Wichita South High School i Wichita, Kansas, i 1967 og gikk videre på University of Kansas i Lawrence, Kansas. 

Sent i 1960-årene var Johnson med i et psychedelic rockband ved navn Horses. Et annet medlem i bandet ble et fremtidig medlem i bandet Kingfish, som også hadde med seg Grateful Dead-gitaristen Bob Weir. Bandet utga en plate i 1969, som kom i ny-utgivelse i 2004 og 2005.

### Forhold og familie

Fra han var 22 år gammel hadde Johnson et fire år langt forhold med 14 år gamle Melanie Griffith som han spilte sammen med i *The Harrad Experiment*. Johnson var senere gift to ganger med Griffith (en kort periode i 1976 og så fra 1989 til 1996). 29. april 1999 giftet han seg med lærerinnen Kelley Phleger.

Johnson levde sammen med Pamela Miller i en periode tidlig i 1970-årene. Fra 1981 til 1985 var han sammen med Patti D'Arbanville. Johnson hadde også et forhold med Barbra Streisand og spilte inn en singel som hadde tittelen «Till I Loved You» sent i 1980-årene sammen med henne . Ifølge Cybill Shepherds selvbiografi *Cybill Disobedience* (2000) hadde hun og Johnson en one-night-stand da de spilte sammen i mini-serien *The Long Hot Summer* (1985). Johnson hadde også et forhold med Jeanne Anderson i 1996.

Johnson har fem barn:
* Med D'Arbanville: Sønnen Jesse Wayne Johnson (født 7. desember 1982)
* Med Griffith: Datteren Dakota Mayi Johnson (født 4. oktober 1989)
* Med Phleger: Datteren Atherton Grace Johnson (født 28. desember 1999) og sønnene Jasper Breckinridge Johnson (født 6. juni 2002) og Deacon Johnson (født 29. april 2006).

## Karriere
### Skuespiller
#### 1970-årene
Johnson studerte drama ved American Conservatory Theater i San Francisco. Hans første store rolle var i 1969-oppsettingen i Los Angeles stage av stykket Fortune and Men's Eyes der han spilte hovedrollen Smitty. Stykket, som blant annet inneholder en svært realistisk voldtektsscene i et fengsel, sørget for masse presseomtale på grunn av den tidens tabu-belagte syn på homoseksualitet i scenekunsten. Han fortsatte å arbeide på teater, film og fjernsyn uten å virkelig bryte igjennom som skuespiller. Hans viktigste filmer i denne perioden var *The Harrad Experiment* (1973) og *A Boy and His Dog* (1975), som han vant en pris i Academy of Science Fiction, Fantasy & Horror Films i 1976.

#### 1980-årene
Etter flere år med mislykkede forsøk på å etablere seg som en kjent fjernsynsskuespiller, endret Johnsons lykke seg i september 1984, da han ble et velkjent navn som resultat av sin rolle som Sonny Crockett i politiserien *[[Miami Vice (TV)|Miami Vice]]*. Johnson spilte en politimann som arbeidet undercover som en narkotikasmugler. Typisk bekledning var dyre dresser fra Versace og Hugo Boss over pastell-fargede t-skjorter. Karakteren kjørte en Ferrari 365 GTS/4 Daytona (senere en Ferrari Testarossa) og bodde på en 42-fot stor yacht med en alligator-kjæledyr ved navn Elvis. *Miami Vice* fikk ros for sin revolusjonære bruk av musikk, cinematografi og foto sammen med å lage et noe mere luksuriøs variant av politidrama-genren. Andre kjente skuespillere i serien var Philip Michael Thomas og Edward James Olmos.

Mellom sesongene av serien fikk Johnson mere berømthet gjennom flere miniserier på fjernsyn, som *The Long Hot Summer* i 1985.

#### 1990- og 2000-årene
Johnson spilte senere i TV-serien fra 1996 til 2001, *[[Nash Bridges]],* sammen med Cheech Marin og Jodi Lyn O'Keefe. Johnson spilte hovedrollen som "Nash Bridges", en etterforsker i San Francisco Police Department. I *Nash Bridges* ble Johnson igjen paret med en flott bil, denne gang en elektrisk-gul-farget 1971 Plymouth Barracuda.

Høsten 2006 var han kort med i dramaserien *[[Just Legal]]* som en advokat med en svært ung og idealistisk partner (Jay Baruchel). Serien ble kansellert i oktober 2006 etter at kun tre episoder hadde blitt sendt. Åtte ble laget. 

I januar 2007 begynte Johnson å spille i et teateroppsetting i London West End av stykket *Guys and Dolls* som rollen Nathan Detroit. Den amerikanske danseren/skuespilleren Patrick Swayze hadde rollen før Johnson. Don Johnson hadde også en rolle i den norske komedien *[[Lange flate ballær 2]]*, regissert av Harald Zwart. Filmen hadde verdenspremiere 13. januar 2008 i Fredrikstad, og Johnson var tilstede på premieren.

### Musiker
Johnson ga ut to album med popmusikk i 1980-årene, et i 1986 og et annet i 1989. Hans single *Heartbeat* fra det første almbumet nådde femteplass på Billboard-listen i ti uker på rad. Johnson arbeidet også med Gregg Allman og Dickie Betts fra bandet Allman Brothers. Han var med å skrive sangene «Blind Love» og «Can't Take It With You» med Dickie Betts, som var med på albumet fra 1979, *Enlightened Rogues*.

## Priser og nominasjoner
### [[Emmy]]
* 1985 – Nominert – Outstanding Lead Actor in a Drama Series – *[[Miami Vice (TV)|Miami Vice]]*

### [[Golden Globe]]
* 1987 – Nominert – Best Performance by an Actor in a TV-Series – Drama – *[[Miami Vice (TV)|Miami Vice]]*
* 1986 – **Vinner** – Best Performance by an Actor in a TV-Series – Drama – *[[Miami Vice (TV)|Miami Vice]]*

### Andre priser
*Listen under er ikke komplett, se [http://www.imdb.com/name/nm0000467/awards Internet Movie Database – Don Johnson: Awards]*

**Academy of Science Fiction, Fantasy & Horror Films, USA**
* 1976 – **Vinner** – Golden Scroll – Best Actor – *A Boy and His Dog *, delt med James Caan i *Rollerball*

**TV Land Awards**
* 2006 – Nominert – Coolest Crime Fighting Team – *[[Miami Vice (TV)|Miami Vice]]*, delt med Philip Michael Thomas
* 2004 – **Vinner** – Favorite Fashion Plate – Male – *[[Miami Vice (TV)|Miami Vice]]*
* 2004 – Nominert – Hippest Fashion Plate – Male – *[[Miami Vice (TV)|Miami Vice]]*

## Filmografi
*Listene under er ikke komplett, se [http://www.imdb.com/name/nm0000467/ Internet Movie Database – Don Johnson]*
### Filmer

* 2012 – *[[Django Unchained]]*
* 2011 – *[[Bucky Larson: Born To Be A Star]]*
* 2011 – *[[A Good Old Fashioned Orgy]]*
* 2010 – *[[Eastbound and Down]]*
* 2010 – *[[Machete]]*
* 2010 – *[[When in Rome]]*
* 2008 – *[[Lange flate ballær 2]]* 
* 2007 – *[[Moondance Alexander]]*
* 2003 – *[[Word of Honor]]*
* 1998 – *[[Goodbye Lover]]*
* 1996 – *[[Tin Cup]]*
* 1995 – *[[In Pursuit of Honor]]*
* 1993 – *[[Born Yesterday]]*
* 1993 – *[[Guilty as Sin]]*
* 1991 – *[[Paradise]]*
* 1991 – *[[Harley Davidson and the Marlboro Man]]*
* 1990 - *[[The Hot Spot]]*
* 1989 – *[[Dead Bang]]*
* 1988 - *[[Sweet Hearts Dance]]*
* 1985 – *[[Cease Fire]]*
* 1982 – *[[Melanie]]*
* 1980 – *[[Soggy Bottom, USA]]*
* 1975 – *[[Return to Macon County]]*
* 1975 – *[[A boy and his dog]]*
* 1973 – *[[The Harrad Experiment]]*
* 1971 – *[[Zachariah]]*
* 1970 – *[[The Magic Garden of Stanley Sweetheart]]*

### Fjernsyn
* 2019 – *[[Watchmen (TV-serie)|Watchmen]]*
* 2005 – *Just Legal*, TV-serie kansellert etter 8 episoder
* 2003 – *Word of Honor*, fjernsynsfilm
* 1996 – 2001 – *[[Nash Bridges]]*, TV-serie
* 1995 – *In Pursuit of Honor* (HBO-fjernsynsfilm
* 1985 – *The Long Hot Summer*, fjernsynsfilm
* 1984 – 1989 – *[[Miami Vice (TV)|Miami Vice]]*, TV-serie 110 episoder
* 1981 – *Elvis and the Beauty Queen*, fjernsynsfilm
* 1981 – *The Two Lives of Carol Letner*, fjernsynsfilm
* 1980 – *Revenge of the Stepford Wives*, fjernsynsfilm
* 1980 – *From Here to Eternity*, TV-serie kansellert etter 13 episoder
* 1979 – *The Rebels*, miniserie
* 1978 – *Katie: Portrait of a Centerfold*
* 1977 – *Cover Girls*
* 1977 – *Eight is Enough*
* 1973 – *Kung fu*, TV-serie, en episode

## Diskografi
* *Don Johnson - Untitled* Album (200?)
* *Don Johnson – The Essential* Album (2003)
* *[[Barbra Streisand]] – Til I Loved You* (Duett med Don Johnson) Album (1990)
* *Don Johnson – Let It Roll* Album (1989)
* *Don Johnson – Heartbeat* Album (1986)
* *Don Johnson – Heartbeat – Full Length Video* VHS (1987)

## Trivia
### Don Johnson i populær kultur
* Den finske musikkgruppen Don Johnson Big Band er oppkalt etter han.         
* I en Tommy & Tigern tegneserie, når Tommy og Tigern gjør seg klare til å gå til middag, sammen med foreldrene til Tommy, spør Tigern: "Syns du jeg skal barbere meg?", og Tommy svarer "Næh, gå for Don Johnson utseende."   
* *Don Johnson*, er en populær drink som er oppkalt etter *[[Miami Vice (TV)|Miami Vice]]*-stjernen.
* I filmen fra 2002, *Showtime*, sier Eddie Murphys rollefigur, "Officer Trey Sellers", når han kommer inn i "Det. Mitch Preston" (spilt av Robert De Niro) sitt nyoppussede leilighet: «Kanskje vi burde ringe Don Johnson og fortelle han at vi har funnet leiligheten hans».

## Referanser


## Eksterne lenker
* 
* 
* 
*